ไททศมิตร

ไททศมิตร (; เขียนในรูป TaitosmitH) เป็นวงดนตรีร็อกสัญชาติไทยที่นิยามตัวเองว่าเป็น "วงดนตรีเพื่อชีวิตยุคใหม่"

 ประวัติ 
วงนี้ก่อตั้งขึ้นในปี พ.ศ. 2561 โดยนักดนตรีอินดี้ คือ จ๋าย - อิชณน์กร พึ่งเกียรติรัศมี เริ่มตั้งคำถามต่อความเป็นไปในระบบสังคมทุนนิยมในยุคปัจุบัน ที่ทุกคนทำทุกอย่างเพื่อที่จะได้มาซึ่งทรัพย์สิน เงิน ทอง และความมั่งคั่งเป็นหลัก จนหลงลืมสิ่งแวดล้อมรอบตัว เช่น สัตว์, ธรรมชาติ และที่สำคัญคือเพื่อนมนุษย์ด้วยกันเอง จนกระทั่งจ๋ายมีโอกาสทำงานในเทศกาลดนตรี บิ๊กเมาน์เทนมิวสิกเฟสติวัล จึงค้นพบว่าดนตรีเป็นสื่อที่มีอิทธิพลที่จะสื่อกับคนฟังหรือสังคมได้อย่างตรงไปตรงมา และได้ผลอย่างรวดเร็ว จึงเริ่มจากการชักชวนเพื่อนที่เคยแบ่งปันผลงานเพลงกันฟังในสมัยศึกษาในมหาวิทยาลัย คือ โมส - ตฤณสิษฐ์ สิริพิชญาศานต์ จนมีการปรึกษากันและเห็นตรงกันว่าแนวเพลงที่เหมาะกับการสื่อสารอุดมการณ์ที่มีอยู่ที่สุดคือ "เพลงเพื่อชีวิต" และได้สมาชิกคนอื่น ๆ มารวมกันจนครบจำนวน 6 คน

พวกเขาประสบความสำเร็จอย่างรวดเร็วจากการทำเพลงจำนวน 2 เพลง ในสังกัด HereTos. Records คือ Pattaya Lover ซึ่งเป็นเพลงแนวไทยป็อป และ เป็นตะลิโตน ที่ผสมแนวเพลงนีโอโซล พร้อมกับได้รับเชิญให้เข้าร่วมรายการ "นักผจญเพลง" ทางสถานีโทรทัศน์ไทยพีบีเอส ซึ่งเพลง เป็นตะลิโตน ที่แสดงในรายการนั้นมีผู้รับชมในยูทูบจำนวนถึง 12,000,000 วิว ตามมาด้วยซิงเกิ้ลที่ 3 Hello Mama ซึ่งเป็นแนวเดียวกันที่ปล่อยออกมาในช่วงปลายปี ซึ่งมีเนื้อร้องภาษาอังกฤษผสมภาษาอีสาน

ทางวงได้เซ็นสัญญากับค่ายเพลงยีนแล็บ ในเครือจีเอ็มเอ็ม แกรมมี่ เนื่องจาก โอม - ปัณฑพล ประสารราชกิจ นักร้องนำวงค็อกเทล ซึ่งเป็นผู้บริหารของค่ายเพลงยีนแล็บ ได้ดูคลิปเพลง แดงกับเขียว จึงชักชวนให้มาร่วมงานด้วย และออกอัลบั้มแรกในชื่อเดียวกับวงในปี พ.ศ. 2562

ต้นปี พ.ศ. 2565 ไททศมิตรออกอัลบั้มชุดที่ 2 ชื่อ เพื่อชีวิตกู โดยมีเพลงที่กลายเป็นปรากฏการณ์ไวรัลในติ๊กต็อก คือเพลง นักเลงเก่า ซึ่งเป็นเพลงประกอบภาพยนตร์ยอดนิยมแนวอาชญากรรม 4 KINGS อาชีวะ ยุค 90 ที่จ๋ายร่วมแสดงด้วย พร้อมด้วยอีก 1 เพลง คือ ไทเท่ ที่ได้ศิลปินเพลงลูกทุ่งผู้ล่วงลับและศิลปินแห่งชาติอย่าง ไวพจน์ เพชรสุพรรณ มาร่วมร้อง และถือเป็นผลงานสุดท้ายในชีวิตของไวพจน์

เพลงของไททศมิตรมุ่งเน้นไปที่แง่มุมต่าง ๆ ของสังคม ชีวิตมนุษย์ ปัญหาเศรษฐกิจ ตลอดจนการเสียดสีทางการเมือง

ชื่อวงดนตรี "ไททศมิตร" ประกอบด้วยองค์ประกอบ 3 สิ่งคือ ไท แปลว่า "อิสระ" ทศ แปลว่า "สิบ" และ มิตร แปลว่า "มิตรภาพ" ความหมายโดยรวมคือ "กลุ่มคนที่รักอิสระ 10 คนที่เริ่มต้นและทำทุกอย่างด้วยมิตรภาพ" แม้จะมีสมาชิกหลักเพียง 6 คน แต่พวกเขายังระลึกถึงผู้เกี่ยวข้องทั้งเบื้องหน้าและเบื้องหลังความสำเร็จของพวกเขา ดังนั้นจึงใช้ชื่อที่สื่อความหมายว่าสิบ

สัญลักษณ์ของวงมีลักษณะคล้ายเสาชิงช้าหรือไผฟาง (ซุ้มประตูจีนโบราณ) เนื่องจากชื่อวงเป็นการการเล่นคำของตัวอักษรภาษาอังกฤษสองตัว คือ T และ H

 สมาชิก 

 อิชณน์กร พึ่งเกียรติรัศมี (จ๋าย) – ร้องนำ กีตาร์โปร่ง เกิดวันที่ 15 พฤศจิกายน พ.ศ. 2534 เกิดที่ อำเภอหาดใหญ่ จังหวัดสงขลา (พ.ศ. 2561–ปัจจุบัน)
 รัฐธีร์ สิริพิชญาศานต์ (โมส) – ร้องนำ ริทึ่มกีตาร์ ร้องนำบางส่วน (ชื่อเดิมคือ ตฤณสิษฐ์ สิริพิชญาศานต์) เกิดวันที่ 16 ธันวาคม พ.ศ. 2536 เกิดที่ เขตมีนบุรี จังหวัดกรุงเทพมหานคร (พ.ศ. 2561–ปัจจุบัน)
 ปัณณสิทธิ์ สุขโหตุ (มีน) – ลีดกีตาร์ กีต้าร์โซโล่ เกิดวันที่ 4 มีนาคม พ.ศ. 2539 เกิดที่ อำเภอเสนางคนิคม จังหวัดอำนาจเจริญ (พ.ศ. 2561–ปัจจุบัน)
 ธนกฤต สองเมือง (เจ) – คีย์บอร์ด ร้องประสาน เกิดวันที่ 30 ธันวาคม พ.ศ. 2537 เกิดที่ อำเภอปทุมราชวงศา จังหวัดอำนาจเจริญ (พ.ศ. 2561–ปัจจุบัน)
 เจษฎา ปัญญา (เจต) – กีตาร์เบส เกิดวันที่ 11 พฤศจิกายน พ.ศ. 2536 เกิดที่ อำเภอโพนทราย จังหวัดร้อยเอ็ด (พ.ศ. 2561–ปัจจุบัน)
 พัฒนภูมิ ชอุ่มผล (ตุ๊ก) – กลองชุด เกิดวันที่ 16 กันยายน พ.ศ. 2537 เกิดที่ อำเภอเมืองศรีสะเกษ จังหวัดศรีสะเกษ (พ.ศ. 2561–ปัจจุบัน)

 จุดยืนทางการเมือง 

วงไททศมิตรสนับสนุนการประท้วงในประเทศไทย พ.ศ. 2563–2564 โดยประกาศว่าวงของเขาจะแสดงฟรีทุกการชุมนุม วงดนตรีดัง "Taitosmith" ประกาศกลางโซเชียล แสดงฟรีทุกเวทีชุมนุม และมีการปล่อยเพลงเพื่อเรียกร้องสิทธิเสรีภาพด้วย  Taitosmith ปล่อยเพลงใหม่ "เจตจำนงเสรี" แสดงมุมมองต่อเสรีภาพในวันที่ 14 ตุลาคมโดยเฉพาะอิชณน์กร นักร้องนำ ได้แสดงความคิดเห็นทางการเมือง “หมดเวลายื้อแล้ว ยิ่งยื้อยิ่งแย่” คุยกับ “จ๋าย” นักร้องนำไททศมิตร ‘จ๋าย ไททศมิตร’ โพสต์รัวๆ ลั่น ไม่ทนหาก ส.ว.โหวตสวนมติประชาชน และเรียกร้องการแก้ไขความผิดต่อองค์พระมหากษัตริย์ไทย โพสต์ในเฟซบุ๊กของอิชณน์กร

 ผลงานเพลง 

 สตูดิโออัลบั้ม 

 ไททศมิตร (พ.ศ. 2562)
 เพื่อชีวิตกู (พ.ศ. 2565)
 ภาคพิสดาร   (พ.ศ. 2567)

 อัลบั้มพิเศษ 

 Mini EP (พ.ศ. 2562)

 TaitosmitH Special Boxset (รุ่นจำกัด; พ.ศ. 2564)

 เพลงพิเศษ (ไม่มีในสตูดิโออัลบั้ม) 
 Pattaya Lover (พ.ศ. 2561)
 เป็นตะลิโตน (พ.ศ. 2561)
 Bonus Track (พ.ศ. 2561)
 อนัตตา (พ.ศ. 2562)
 โคราชา (พ.ศ. 2563)
 หัวหน้าสืบ (พ.ศ. 2563)
 เจตจำนงเสรี (พ.ศ. 2563)
 เบื่อ (พ.ศ. 2564)
 น้าค่อม (พ.ศ. 2564)
 ใจแผ่นดิน (พ.ศ. 2564)
 หัวใจเสรี (พ.ศ. 2564)
 ใต้หล้า Ost. ใต้หล้า (พ.ศ. 2565)
 มึงกับกู (เฉพาะจ๋าย - อิชณน์กร พึ่งเกียรติรัศมี ในนาม บิลลี่ อินทร) เพลงประกอบภาพยนตร์ 4KINGS (พ.ศ. 2565)
 วัยหนุ่ม Feat. Rasmee Isan Soul เพลงประกอบภาพยนตร์ วัยหนุ่ม 2544 (พ.ศ. 2567)

 เพลงประกอบภาพยนตร์และละคร 
ปี ชื่อเพลง ภาพยนตร์หรือละคร หมายเหตุ พ.ศ. 2563 ยุติ-ธรรม คืนยุติ-ธรรม พ.ศ. 2564 นักเลงเก่า4KINGS ขับร้องร่วมกับ D Gerrard มึงกับกู เฉพาะจ๋าย - อิชณน์กร พึ่งเกียรติรัศมี ในนาม บิลลี่ อินทรพ.ศ. 2565ใต้หล้าใต้หล้าพ.ศ. 2567วัยหนุ่มวัยหนุ่ม 2544ขับร้องร่วมกับ Rasmee Isan Soul

 คอนเสิร์ต 
 LEO presents 'กูฟังเพลงไท' - 14 และ 15 กันยายน พ.ศ. 2567 ธันเดอร์โดม เมืองทองธานี

 รางวัล 
 ปี รางวัล สาขาที่เข้าชิง เสนอชื่อเข้าชิง จากผลงาน ผลการตัดสิน 2566 โทตี้มิวสิกอวอร์ดส์ 2022 อัลบั้มแห่งปี ไททศมิตร "ชีวิตเพื่อกู"  บันทึกเสียงแห่งปี "โคโยตี้" ร่วมกับ มิลลิ  ศิลปินแห่งปี – กลุ่ม  อัลบั้มแพ็กเกจแห่งปี "เพื่อชีวิตกู" ออกแบบโดย GHOSTFAC  The Guitar Mag Awards 2023 The Guitar Man Of The Year มีน - ปัณณสิทธิ์ สุขโหตุ "ผีพนัน" 

 ดูเพิ่ม 
 ดนตรีไทย
 เพลงเพื่อชีวิต

 อ้างอิง 

 แหล่งข้อมูลอื่น 



หมวดหมู่:กลุ่มดนตรีที่ก่อตั้งในปี พ.ศ. 2561
หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดยีนแล็บ
หมวดหมู่:ก่อตั้งในประเทศไทยในปี พ.ศ. 2561
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564